### 17.    Beslutning om anlægsbevilling til udvidelse af parkeringsanlæg ved Jernholtparken

**Åbent**

Sagsnr.: 326-2019-5670        J.nr.: 82.11.00           Dokumentnr.:
326-2019-288647

**Sagstype**

Beslutning.

**Resume og sagens baggrund**

Der søges om en anlægsbevilling
til det samlede rådighedsbeløb på 2,2 mio. kr. til udvidelse af parkeringsanlæg
ved Jernholtparken og der søges om fremrykning fra 2020 til 2019.

Anlægsbevilling og fremrykning
til 2019 forudsætter, at Kommunalbestyrelsen i forbindelse med
budgetvedtagelsen for 2020 afsætter rådighedsbeløb til projektet.

Integreret pleje Nord har
opsparet driftsmidler til udvidelse af parkeringsanlægget.

**Indstillinger**

Direktøren indstiller,

1.    at der gives en
anlægsbevilling på 2,2 mio. kr. fra det afsatte rådighedsbeløb til udvidelse af
parkeringsanlæg ved Jernholtparken

2.    at
rådighedsbeløbet fremrykkes fra 2020 til 2019

3.    at der gives en
negativ driftsbevilling på 2,2 mio. kr. vedrørende Integreret pleje Nord`s
opsparede driftsmidler, som tilføres de likvide aktiver i 2019

**Behandling**

Ældre- og Sundhedsudvalget,
Økonomiudvalget, Kommunalbestyrelsen.

***Sagsfremstilling***

Ip Nord har behov for etablering
af parkeringspladser og cykelskure for at sikre optimal drift af Den Kommunale
Hjemmepleje i [adresse], indsatsen på plejecentret og etablering af cykelskur til at
understøtte det frivillige sociale arbejde og sikre at de kommunale cykler står
tørt i cykelskur.

Medarbejdere og pårørende kommer
i stigende omfang i biler til matriklen og el- cyklernes levetid kan sikres ved
at stå i ly for regn og blæst.

Der er gennem de sidste år afsøgt
muligheder for, at boligselskabet KAB kan indgå i samarbejde om anlæggelse af
flere parkeringspladser. På sidste ejerforeningsmøde den 12. september 2018 var
boligselskabet positivt indstillet for det forslag, som er udarbejdet af
landskabsarkitekt firma.

Der foreligger konkret udarbejdet
forslag, der både tilgodeser behovet for øget parkeringskapacitet, for
forskønnelse af området samt for at borgerne i højere grad kan anvende
udenomsarealet ved Jernholtparken, som en aktiv del af livet på plejecenteret
og som også giver borgerne i Kalundborg Kommune mulighed for en sammenhængende
naturoplevelse i området.

Udkastet er udarbejdet med
planlægning af handicapvenlige parkeringsforhold.

Jernholtparken
er omfattet af lokalplan nr.  2.1-1, for hotel, kursusejendom, undervisnings–
og plejeinstitution m.v. ved Røsnæsvej i Kalundborg.

Udvidelsen
af parkeringspladser fra 74 til 123 placeres på det grønne areal øst for
Plejehjemmet Jernholtparken i tilknytning til det eksisterende parkeringsanlæg
langs [adresse]. Halvdelen af de nye parkeringspladser placeres i direkte
forlængelse af de eksisterende P-pladser, hvilket er i overensstemmelse med
lokalplanens retningslinje. De resterende p-pladser placeres i det skrånende
terræn mod syd. De to parkeringsafsnit forbindes med en rampe.

Terrænet falder 1,5 - 2 meter
mellem det øvre og nedre anlæg. Der er således tale om et temmelig skrånende
terræn som det nederste parkeringsafsnit bygges ind i, men det har ikke været
muligt at finde mere lempelige alternativer for udvidelsen. Ud fra de givne
omstændigheder ses udfordringen at være udmærket løst.

Der har været gennemført
nabohøring, uden at der er indkommet bemærkninger.

Driftsudgifterne til
vedligeholdelse af det nye parkeringsareal forventes afholdt indenfor den
nuværende driftsaftale med boligselskabet.

Projektet forventes igangsat i
december 2019 og afsluttet juni 2020.

**Økonomiske konsekvenser**

Der søges en anlægsbevilling på
2,2 mio. kr. til udvidelse af parkeringsanlæg ved Jernholtparken i 2019
finansieret af de likvide aktiver. Rådighedsbeløbet i 2020 reduceres
tilsvarende med 2,2 mio. kr. Restrådighedsbeløbet udgør herefter 0 kr.

Anlægsbevilling og fremrykning
til 2019 forudsætter, at Kommunalbestyrelsen i forbindelse med
budgetvedtagelsen for 2020 afsætter rådighedsbeløb til projektet.

Integreret pleje Nord har
opsparet driftsmidler til udvidelsen af parkeringsanlægget.

De opsparede driftsmidler
tilføres de likvide aktiver.

[adresse] bemærkninger er
indarbejdet i sagen.

**Ældre- og Sundhedsudvalgets
møde den 5. november 2019:**

Anbefales.

**Økonomiudvalgets møde den 20.
november 2019:**

Anbefales.